
„მომხმარებლის ძლიერი ავთენტიფიკაციის წესით“ გათვალისწინებული ვალდებულების ფარგლებში მომხმარებლისთვის მისაწოდებელი ინფორმაცია

1. მომხმარებელს მარტივი და გასაგები ფორმით უნდა მიეწოდოს ინფორმაცია, რომ მის მიერ ინიციირებულ ელექტრონულ გადახდის ოპერაციასთან მიმართებაში დაიდენტიფიცირდა ხარჯვისა და ქცევის უჩვეულო თავისებურება, შესაბამისად, მას უკავშირდებიან შესაძლო თაღლითობის თავიდან აცილების მიზნით.   
2. მომხმარებელს მარტივი და გასაგები ფორმით უნდა მიეწოდოს ინფორმაცია, რომ ინიციირებულ ელექტრონული გადახდის ოპერაციასთან დაკავშირებით შესაძლოა ადგილი ჰქონდეს თაღლითობას. 
3. მომხმარებელთან მარტივი და გასაგები ფორმით, ასევე, ცალსახად უნდა დაზუსტდეს მისი სურვილით სრულდება თუ არა ელექტრონული გადახდის ოპერაცია, აგრეთვე, მასთან ამავე პრინციპით უნდა დაზუსტდეს ხომ არ მომხდარა მასთან მესამე პირების დაკავშირება და მომხმარებლის კუთვნილი თანხის განთავსების/გადარიცხვის სანაცვლოდ შემოსავლის მიღების შეთავაზება. ასეთი ფაქტის არსებობის შემთხვევაში, მომხმარებელს მარტივი და გასაგები ფორმით უნდა მიეწოდოს ინფორმაცია არსებული რისკების შესახებ.  

